Kedves Jenő!

Hogy vagy? Hogyan telnek a napjaid mostanság? Üdvözlöm Klárád!

Nem tudom mennyiben jutott tudomásodra, de az otthoni kolozsvári Magyar Színház pályázatot hirdetett az új erdélyi dráma írására. Ezen a pályázati felhíváson felbuzdulva írtam meg Ősvigasztalás című színművemet, melyeket nagy reményekkel postáztam az otthoni földre, Erzsikém segítségével pedig kézbesítettem a művet. Ez a székely tragédia éppúgy szívén viseli az erdélyi sorsot, akárcsak én. Véleményem szerint a pályázati kiírás kikötésének - miszerint eredeti transzilvániai drámaírói műnek kell születnie – teljes mértékben megfelel. Nem gondolnám, hogy olyan csoda volna leverni másokat. Persze fődolog a bírák művészeti és világfelfogása. Jelen esetben Imre Sándor, a színház dramaturgja, Ligeti Ernő és Kuncz Aladár a bírák… Nagyon valószínű, hogy a díjat más kapja (irodalompolitika!), de várom, hogy darabomat előadásra elfogadják. Alig várom, hogy te barátom és egész Magyarország befogadhassa a színmű sorait.

Szívem izgatottsággal dobogva várja a döntést. Várom a válaszod, s addig is kilométer ezrek távolságából ölellek!

Barátod:

Tamási Áron

Nyugat-Virginia, Welch, 1924. október 6.

Drága Áron!

Köszönöm kérdésed, jól megvagyok, de enyhe alkotási válságban szenvedek. Klárika is üdvözöl téged, már igen várjuk, hogy hazatérj és újra lássunk.

Sajnálatos módon nekem kell veled közölnem a hírt, bevált a jóslatod, nem a te műved vitte el a fődíjat, ámbár az én elismerésemet mégis elnyerted. A feltételeknek te feleltél meg a legjobban, náladnál nagyobb hazaszerető embert keresve se találtak volna. Igazán időtálló darab lett, egészen biztos vagyok benne, hogy még évek múlva is játszák majd az emberek, abban az esetben is (ha a mostani helyzetre való tekintettel), csak évek múlva kerül elő valamelyik fiókból. Pontosan tudom milyen makacs elképzelésid vannak a színház funkcióival és működésével kapcsolatban, de neked is be kell ismerned, hogy a magyar társadalom mindig nehezen hajlik a változásra. Hajlamosak elutasítani a modern művészet alkotásait. Véleményem szerint megijeszti őket a pogányság párhuzama a tisztasággal, nem állnak még készen arra, hogy szembe nézzenek valódi múltunkkal, mert hát nem mindig volt becsületes keresztény ez az ország sem.

Remélem, azért nem keserít el nagyon a kudarc. Bár eléggé ismerlek ahhoz, hogy tudjam, mennyire lángol benned az alkotói vágy. Küldetésed nagyobbnak tartom, minthogy pár korrupt „szakértő” elvegye a kedved. Hidd el, ha nagyközönség előtt be lesz majd mutatva, mindenkiben nemzeti összetartás fog lobbanni.

Mesélj milyen kint az élet a nagyvilágban és mikorra várható hír új irományról? Viszont ölellek és hiányollak!

Hű barátod:

Molnár Jenő

Budapest, 1924. október 28.